— Калі гэта не сакрэт, падзяліцеся з чытачамі ідэямі, над якімі працуеце зараз. — Ёсць шэраг праектаў, якімі я займаюся на сённяшні дзень. Хачу прадоўжыць праект пра дзяцей з цяжкімі парушэннямі слыху. Дзеці, якіх я здымала раней, выраслі. У мінулым годзе зноў прыйшла ў гэтую школу і наогул не пазнала іх. Ёсць і зусім іншага кшталту пректы. Ужо адкрытым можна лічыць “Дзень сёмы”. Я не так даўно вярнулася з Грузіі, Арменіі, Азербайджана, дзе працавала над фотаздымкамі. Таксама распрацоўваю праект, які тычыцца беларускай вёскі і аднаго з вясковых свят. Яго я яшчэ трымаю ў інтрызе.